Paweł Janas

Paweł Janas [ˈpavɛw ˈjanas] (s. 4. maaliskuuta 1953 Pabianice) on puolalainen jalkapallovalmentaja ja entinen puolustaja. Elokuusta 2013 lähtien hän on toiminut Bytovia Bytówin päävalmentajana.

Ura pelaajana

Janas pelasi urallaan seuratasolla Puolan ja Ranskan sarjoissa suurimpina saavutuksina Puolan Cupin voitto Legia Varsovan paidassa 1980 ja 1981. Puolan maajoukkueessa Janas pelasi vuosina 1976–1984 56 A-maaottelua ja oli mukana voittamassa MM-pronssia MM-kisoissa 1982 Espanjassa. 

Saavutukset pelaajana

 Puolan Cupin voitto: 1980, 1981
 Coppa delle Alpin voitto: 1985
 MM-pronssia 1982

Ura valmentajana

Valmennusuransa Janas aloitti Legia Varsovan apulaisvalmentajana vuonna 1988. 1990 Janas nousi Puolan nuorten maajoukkueen apulaisvalmentajaksi ja toimi vuoden 1992 olympialaisissa olympiahopeaa voittaneen Puolan joukkueen apulaisvalmentajana. Janas palasi 1992 takaisin Legiaan, jossa nousi 1994 joukkueen päävalmentajaksi. Janasin johdolla Legia voitti kaksi liigamestaruutta, cupia ja yhden supercupin. Kaudella 1995–96 Legia eteni Mestarien liigassa aina puolivälieriin saakka.

1996 Janas siirtyi valmentamaan Puolan nuorten maajoukkuetta sekä olympiajoukkuetta. Vuodesta 1999 vuoteen 2002 Janas toimi Amica Wronkin managerina ja varapuheenjohtajana. 2002 Puolan jalkapalloliitto palkkasi hänet miesten A-maajoukkueen päävalmentajaksi. Janasin johdolla Puola eteni Saksan MM-kisoihin 2006, mutta tie katkesi jo alkulohkoon joukkueen hävittyä Saksalle ja Ecuadorille.
Kisojen jälkeen Janas erosi tehtävistä ja hänen seuraajakseen palkattiin alankomaalainen Leo Beenhakker.

Kesäkuussa 2007 hän siirtyi puolalaisseura Korona Kielcen urheilutoimenjohtajaksi. Hän vastaa joukkueen valmennuksesta yhdessä Jacek Zielińskin kanssa. Janasin pesti Kielcessä kesti vuoden ja kesällä 2008 hän siirtyi GKS Bełchatówin päävalmentajaksi. Hän erosi tehtävistään talvitauolla. Vain muutama päivä myöhemmin hän siirtyi Widzew Łódźin päävalmentajaksi. Seura voitti kauden päätteeksi Puolan ykkösdivisioonan, muttei saanut liiton päätöksellä nousta pääsarjaan. Kaudella 2009/10 Janas luotsasi Widzewin toistamiseen ykkösdivisioonan mestariksi ja tällä kertaa seura myös nousi pääsarjaan. Janas kuitenkin jätti tehtävänsä kesäkuussa 2010. Janas wykupił kontrakt i odszedł z Widzewa 

Syyskuussa 2010 Janas palasi valmennustehtäviin korvaten KKS Lech Poznańiin siirtyneen José Mari Bakeron Polonia Varsovan päävalmentajana.Janas wird Bakero-Nachfolger in Warschau Janasin johdolla Polonia ei menestynyt odotusten mukaisesti, vaan seura putosi liigan kärkitaistosta keskikastiin. Joulukuun lopussa 2010 seurajohto purki Janasin sopimuksen. Polonia without a coach, Janas fired 

Kesäkuussa 2011 Janas palasi GKS Bełchatówin päävalmentajaksi. Janas named GKS Belchatow head coach Kausi alkoi seuralta kuitenkin surkeasti ja Janas sai potkut jo elokuun lopussa. Kamil Kiereś trenerem PGE GKS Bełchatów

Joulukuussa 2011 Janasista tuli Lechia Gdańskin päävalmentaja. Nowy trener Lechii Gdańsk Paweł Janas: Chcę dołożyć swoją cegiełkę Hänen johdollaan Lechia säilytti sarjapaikkansa Ekstraklasassa sijoittuen kolmanneksitoista. Kauden jälkeen Janas sai potkut seurasta. Bogusław Kaczmarek trenerem Lechii

Elokuussa 2013 Janasista tuli Bytovia Bytówin päävalmentaja. Paweł Janas nowym trenerem DRUTEX-Bytovii 

Meriitit valmentajana

 Puolan mestaruus (2): 1994, 1995
 Puolan Cupin voitto (2): 1994, 1995
 Puolan Supercupin voitto: 1994
 Puolan 1. divisioona (2): 2009, 2010
 Olympiahopeaa 1992
 Puolan vuoden valmentaja (4): 1994, 1995, 2004, 2005

 Lähteet 

Aiheesta muualla

 Paweł Janas (90minut.pl)

Luokka:Puolalaiset jalkapalloilijat
Luokka:Puolalaiset jalkapallovalmentajat
Luokka:Vuonna 1953 syntyneet
Luokka:Elävät henkilöt